જમ્મુ કાશ્મીર રણજી ટ્રોફી ટીમ માટે સારા સમાચાર છે. કારણ કે બીસીસીઆઇએ ર૦૧૪-૧પ રણજી ટ્રોફી સિઝનની મેચ ફી, સબસિડી અને અન્ય ખર્ચ માટે રૂ.૮૮ લાખથી વધુ રકમની મંજૂરી આપી દીધી છે. હૈદરાબાદ, બંગાળ અને ગુજરાત જેવાં કેટલાંક મોટાં રાજ્ય એસોસિયેશનને આપવામાં આવનારી રકમમાંથી વધારાની એડ્વાન્સ ચુકવણી પેટે રૂ.૮.૪૩ કરોડ આપવામાં આવ્યા છે. ક્રિકેટ ઓસ્ટ્રેલિયાને આઇપીએલ ર૦૧૪ માટે ખેલાડીઓને રિલીઝ કરવાની ફી પેટે ૧૩.૭૦ લાખ ઓસ્ટ્રેલિયન ડોલર (રૂ.૬.૬૯ કરોડ)નું પેમેન્ટ કરવામાં આવ્યું છે.